Koncert- også kaldet alt-ukulele er sammen med sopranukulelen meget anvendt. Koncert-ukulelen har en længde på omkring 58 cm. og er altså kun få centimeter større end sopran lillebroren. De stemmes også ens, så strengene på koncertukulelen er GCEA/ADF#H, igen afhænger stemningen af hvor løse eller stramme man foretrækker sine strenge. Til eksempelvis fingerspil, kan hårdt spændte strenge have en fordel, da det er lettere at knipse strengene med plekter eller fingrene. Modsat, hvis man spiller store akkorder og slår alle strenge an, kan en løs stemning af instrumentet give mere klang.